**Јавна установа Бања „Дворови“ Дворови**

* **УПРАВНИ ОДБОР**

### На основу члана 17. Закона о систему јавних служби („Службени гласник Републике Српске“, број 68/07 и 109/12) и члана 12. Одлуке о организовању Јавне установе Бања „Дворови“ Дворови, Управни одбор Јавне установе Бања „Дворови“ Дворови дана 08.07. 2015. године доноси

## О Д Л У К У

о промјени правне форме Јавне установе Бања „Дворови“ Дворови

у затворено акционарско друштво

I

Основне одредбе

Јавне установе Бања „Дворови“ Дворови, са сједиштем у ул. Карађорђева број 100. Дворови, Град Бијељина, уписано у судски регистар Окружног привредног суда Бијељина, МБС: 3-41, матични број: 01235966, овом Одлуком мијења правну форму из јавне установе у затворено акционарско друштво, те наставља са пословањем и радом, као исто правно лице, али друге правне форме, и то као затворено акционарско друштво под пословним: Затворено акционарско друштво Бања „Дворови“ Дворови.

Након промјене правне форме, Друштво Бања „Дворови“ а.д. Дворови (у даљем тексту: Друштво), као правни сљедбеник Јавне установе Бања „Дворови“ Дворови, преузима сва права и обавезе јавне установе, као и све запослене раднике који су у радном односу у јавној установи.

На основу ове Одлуке врши се конверзија основног капитала у акције у Друштву.

II

Пословно име, адреса и сједиште

Јавна установа Бања „Дворови“ Дворови је пословало као јавна установа са сједиштем у ул. Карађорђева број 100 Дворови, а након усвајања ове одлуке којом се мијења правна форма наставља да послује као затворено акционарско друштво, под пословним именом: Затворено акционарско друштво Бања „Дворови“ Дворови и са сједиштем у Карађорђева број 100 Дворови.

**III**

**Услови промјене правне форме**

Јавна установа Бања „Дворови“ Дворови је испунила све услове за промјену правне форме у затворено акционарско друштво.

**IV**

**Начин и услови конверзије у акције затвореног акционарског друштва**

Основни капитал Јавне установе је новчани.

Основни капитал Јавне установе износи 5.195.449,88 КМ.

Основни капитал Јавне установе конвертује се у 5.195.450 редовних акција класе „А“ номиналне вриједности 1,00 КМ по акцији које ће бити додијељене без накнаде постојећем власнику Друштва, Граду Бијељина.

Основни капитал затвореног акционарског друштва износи 5.195.449,88 КМ.

Сваки члан акционарског друшва стиче акције у основном капиталу Друштва сразмјерно свом процентуалном учешћу у основном капиталу.

Основни капитал друштва је уписан и уплаћен у цјелости.

**V**

Правне посљедице промјене правне форме су:

* друштво које учествује у промјени правне форме је друштво које се идентификује као затворено акционарско друштво, а јавна установа престаје да постоји;
* затворено акционарско друштво преузима сву имовину, права и обавезе јавне установе;
* судски и други поступци и потраживања против јавне установе настављају се против затвореног акционарског друштва, које је правни сљедбеник јавне установе;
* основни капитал јавне установе конвертује се у акције затвореног акционарског друштва.

**VI**

Регистрацијом промјене правне форме јавне установе у затворено акционарско друштво Јавна установа Бања „Дворови“ Дворови престаје да постоји, а Бања „Дворови“ а.д. Дворови постаје његов правни сљедбеник.

**VII**

Директор Друштва се обавезује да обави све потребне радње за спровођење ове Одлуке пред надлежним органима.

**VIII**

Одлука ступа на снагу даном давања сагласности оснивача Јавне установе, у складу са чланом 12. Одлуке о организовању Јавне установе Бања „Дворови“ Дворови.

Број:01-637/15 ПРЕДСЈЕДНИК

Дана, 08.07.2015. године УПРАВНОГ ОДБОРА

**Драгослав Перић, с.р.**

|  |  |  |
| --- | --- | --- |
|  | | |
|  | | |
|  | | |
|  | | |
|  | | |
|  | | |
|  |  |